01978A0116(01) — LT — 18.12.1981 — 001.001

Šis tekstas yra skirtas tik informacijai ir teisinės galios neturi. Europos Sąjungos institucijos nėra teisiškai atsakingos už jo turinį. Autentiškos atitinkamų teisės aktų, įskaitant jų preambules, versijos skelbiamos Europos Sąjungos oficialiajame leidinyje ir pateikiamos svetainėje „EUR-Lex“. Oficialūs tekstai tiesiogiai prieinami naudojantis šiame dokumente pateikiamomis nuorodomis

►B 1959 m. spalio 6 d. Susitarimo ( 1 ) pasikeičiant raštais tarp Europos atominės energijos bendrijos (Euratomas) ir Kanados Vyriausybės dėl bendradarbiavimo taikiai naudojant atominę energiją pakeitimas (78/217/Euratomas) (OL L 065 1978.3.8, p. 16)

Iš dalies keičiamas:









▼B

1959 m. spalio 6 d. Susitarimo ( 2 ) pasikeičiant raštais tarp Europos atominės energijos bendrijos (Euratomas) ir Kanados Vyriausybės dėl bendradarbiavimo taikiai naudojant atominę energiją pakeitimas

(78/217/Euratomas)

EUROPOS BENDRIJŲ KOMISIJAS

Briuselis, 1978 m. sausio 16 d.

Pone Reikalų patikėtini,

Turiu garbę pranešti, kad gavau Jūsų 1978 m. sausio 16 d. raštą, kuriame rašoma:

„Pone komisare,

Kaip Komisija buvo informuota, Kanados Vyriausybė nusprendė reikalauti griežtesnės apsaugos parduodant į užsienį Kanados medžiagas, įrangą ir informaciją.

Šis sprendimas reiškia, kad reikia atnaujinti dabartinį 1959 m. spalio 6 d. Susitarimą tarp Kanados Vyriausybės ir Europos atominės energijos bendrijos (Euratomas) dėl bendradarbiavimo taikiai naudojant atominę energiją (toliau – 1959 m. Kanados ir Euratomo susitarimas), visų pirma – kiek tai susiję su apsauga.

Kanados Vyriausybė mano, kad būtina sudaryti laikinąjį susitarimą pasikeičiant raštais, kol bus atnaujintas visas 1959 m. Kanados ir Euratomo susitarimas, kad iš dalies pakeičiant atitinkamas 1959 m. Kanados ir Euratomo susitarimo nuostatas būtų atsižvelgta į naujosios Kanados apsaugos politikos reikalavimus.

Taigi, siūlau iš dalies pakeisti 1959 m. Kanados ir Euratomo susitarimą įtraukiant tokias nuostatas dėl apsaugos:

a) 1959 m. Kanados ir Euratomo susitarimo XIV straipsnio d punkte pateiktas „įrangos ir agregatų“ apibrėžimas aprėpia visus šio rašto A priede išvardytus įrenginius.

b) Įranga, kurią valstybė narė nurodė Komisijai kaip įrangą, suprojektuotą, pagamintą arba naudojamą remiantis arba naudojantis iš Kanados gauta informacija, ir kuri nurodymo metu priklauso tos valstybės narės jurisdikcijai, laikoma 1959 m. Kanados ir Euratomo susitarimo (su pakeitimais) reglamentuojama įranga. Įranga, kurią Kanada nurodė kaip įrangą, suprojektuotą, pagamintą arba naudojamą remiantis arba naudojantis iš tos valstybės narės gauta informacija, laikoma 1959 m. Kanados ir Euratomo susitarimo (su pakeitimais) reglamentuojama įranga.

c) Medžiagos, kurioms taikomos 1959 m. Kanados ir Euratomo susitarimo nuostatos, nenaudojamos jokiems branduoliniams ginklams gaminti ir jokiais kitais kariniais branduolinės energijos naudojimo tikslais ar kokiems nors kitiems branduoliniams sprogstamiesiems įtaisams gaminti. Minėtą įsipareigojimą Kanadoje, pagal susitarimą tarp Kanados ir TATENA, tikrina TATENA, o Bendrijoje – Bendrija ir TATENA pagal Europos atominės energijos bendrijos steigimo sutartį ir susitarimus, sudarytus tarp Bendrijos, jos valstybių narių ir TATENA, arba, jei kuriuo nors metu tokia tikrinimo tvarka nenumatyta, sudaromas susitarimas tarp Susitariančiųjų Šalių dėl TATENA apsaugos principus ir tvarką atitinkančios apsaugos sistemos taikymo.

P. D. Lee

Reikalų patikėtinis

Kanados Misija

prie Europos Bendrijų

Rue de Loxum, 6 (penktas aukštas)

1000 Briuselis

d) Įrangą ar medžiagas, perduodamas tarp Kanados ir Bendrijos po šio Susitarimo įsigaliojimo, 1959 m. Kanados ir Euratomo susitarimas reglamentuoja tik tuomet, jei perduodanti Susitariančioji Šalis prieš tai raštu apie tai informuoja kitą Susitariančiąją Šalį. Jei įranga perduodama iš Bendrijos į Kanadą, pranešti gali ir valstybė narė.

e) c punkte nurodyta medžiaga, kuri yra prisotinta daugiau kaip iki 20 % arba perdirbta, ir daugiau kaip iki 20 % prisotintas plutonis ir uranas sandėliuojami tik pagal šalių raštu susitartas sąlygas (žr. C priedą – Laikinasis susitarimas dėl branduolinių medžiagų prisotinimo, perdirbimo ir vėlesnio sandėliavimo Bendrijoje ir Kanadoje).

f) Susitariančioji Šalis jokiu būdu netaiko šio Susitarimo nuostatų komerciniams privalumams užtikrinti arba kitos Susitariančiosios Šalies komerciniams santykiams trukdyti.

g) Bendrija informuoja valstybes nares apie šio rašto B priede nustatytos fizinės apsaugos lygį, kuris turi būtinai būti taikomas c punkte nurodytoms medžiagoms. Kanada taikys tokį būtinąjį fizinės apsaugos lygį c punkte nurodytoms medžiagoms.

h) Bet kokie dėl šio Susitarimo aiškinimo ar taikymo kylantys ginčai, kurie neišsprendžiami derybomis arba dėl kurių kitaip negali susitarti Susitariančiosios Šalys, bet kurios Susitariančiosios Šalies reikalavimu teikiami spręsti arbitražiniam teismui, sudarytam iš trijų arbitrų. Kiekviena Susitariančioji Šalis paskiria po arbitrą, o tie du arbitrai parenka trečiąjį, kuris skiriamas pirmininku. Jei per 30 dienų po kreipimosi dėl arbitražo bet kuri Susitariančioji Šalis nepaskiria arbitro, bet kuri ginčo Susitariančioji Šalis gali paprašyti OECD Generalinį sekretorių skirti arbitrą. Ta pati tvarka taikoma ir tuomet, kai per 30 dienų po antrojo arbitro paskyrimo nėra parenkamas trečiasis arbitras. Kvorumą sudaro arbitražinio teismo dauguma, o visi sprendimai priimami visų arbitražinio teismo narių balsų dauguma. Teismas nustato arbitražo tvarką. Teismo sprendimai, įskaitant visus nuosprendžius dėl jo sudėties, tvarkos, jurisdikcijos ir arbitražo išlaidų padalijimo tarp Susitariančiųjų Šalių, yra privalomi abiem Susitariančiosioms Šalims ir jų vykdomi pagal atitinkamą kiekvienos jų konstitucinę tvarką. Arbitrų atlyginimas nustatomas taip pat, kaip ir Tarptautinio Teisingumo Teismo ad hoc teisėjų.

i) a–h punktų, taip pat 1959 m. Kanados ir Euratomo susitarimo III, IX ir XIV straipsnių (su pakeitimais, padarytais šio rašto pasiūlymais) nuostatos visomis aplinkybėmis lieka galioti tol, kol egzistuoja šiame rašte arba 1959 m. Kanados ir Euratomo susitarime nurodyta įranga ar medžiagos arba nėra susitariama kitaip.

Jei pirmiau minėti dalykai yra priimtini Europos atominės energijos bendrijai, turiu garbės pasiūlyti, kad šis raštas, kuris yra autentiškas anglų ir prancūzų kalbomis, su Jūsų Ekscelencijos atsakymu į jį, sudarytų 1959 m. Kanados ir Euratomo susitarimo pakeitimą, kuris įsigaliotų Jūsų Ekscelencijos atsakymo datą ir galiotų tol, kol egzistuoja šiame rašte arba 1959 m. Kanados ir Euratomo susitarime nurodyta įranga ar medžiagos arba nėra susitariama kitaip.

Reiškiu Jums savo didžią pagarbą.









A PRIEDAS

1. Branduoliniai reaktoriai, galintys veikti taip, kad palaikytų valdomą savarankišką skilimo grandininę reakciją, išskyrus nulinės energijos reaktorius, kurie apibrėžiami kaip reaktoriai, kurių projektinis didžiausiasis plutonio gamybos našumas yra ne didesnis kaip 100 g per metus.

Branduolinis reaktorius paprastai susideda iš jame esančių arba tiesiogiai prie reaktoriaus bako pritvirtintų elementų, šerdies galios lygį kontroliuojančios įrangos ir komponentų, kuriuose paprastai yra arba kurie tiesiogiai sąveikauja arba kontroliuoja pagrindinį reaktoriaus šerdies aušalą.

Neketinama išskirti reaktorių, kuriuos pagrįstai galima modifikuoti, kad jie gamintų gerokai daugiau nei 100 g plutonio per metus. Reaktoriai, skirti savarankiškai veikti dideliu galingumu, nepriklausomai nuo jų plutonio gamybos našumo, nelaikomi „nulinės energijos reaktoriais.“

2. Reaktoriaus slėgio bakai – tai metaliniai bakai kaip sukomplektuoti junginiai ar pagrindinės specializuotai pagamintos jų dalys, kurie yra specialiai suprojektuoti ar parengti laikyti branduolinio reaktoriaus, apibrėžto 1 skyriuje, šerdį ir gebantys išlaikyti pagrindinio aušalo darbinį slėgį.

Reaktoriaus slėgio bako pagrindinė specializuotai pagaminta dalis yra viršutinė plokštė.

3. Reaktoriaus vidinės dalys (pvz.: atraminiai stulpai ir šerdies bei kitų bako vidinių dalių plokštės, valdymo strypo kreipiamieji vamzdžiai, terminiai ekranai, slopintuvai, šerdies plokštės, difuzoriaus plokštės ir kt.).

4. Reaktoriaus kuro įdėjimo ir išėmimo įrenginiai – manipuliacinė įranga, specialiai sukonstruota ar parengta įdėti ar išimti branduolinių reaktorių, apibrėžtų 1 skyriuje, kurą, gebanti veikti esant apkrovai arba naudojanti techniškai sudėtingas pozicionavimo ar lygiavimo priemones, leidžiančias atlikti sudėtingas kuro pripildymo nesant apkrovos operacijas, pvz., tokias, kurias atliekant paprastai neįmanoma tiesiogiai matyti arba prieiti prie kuro.

5. Reaktoriaus valdymo strypai – strypai, specialiai sukonstruoti ar parengti reakcijos spartai valdyti branduoliniuose reaktoriuose, apibrėžtuose 1 skyriuje.

Šį įrenginį, be neutronus sugeriančios dalies, sudaro jo atraminės arba pakabinimo konstrukcijos, jei jos tiekiamos atskirai.

6. Reaktoriaus slėgio vamzdžiai – vamzdžiai, specialiai sukonstruoti ar parengti kuro elementams ir pagrindiniam aušalui laikyti reaktoriuose, apibrėžtuose 1 skyriuje, kurių darbinis slėgis viršija 50 atmosferų.

7. Cirkonio vamzdžiai – cirkonio metalo ir lydinių vamzdžiai arba jų junginiai, kurių kiekis yra didesnis kaip 500 kg per metus, sukonstruoti ar parengti naudoti reaktoriuje, apibrėžtame 1 skyriuje, kuriuose hafnio ir cirkonio santykis yra mažesnis kaip 1: 500 masės dalių.

8. Apšvitintų kuro elementų perdirbimo įranga ir jai specialiai sukonstruota ar parengta įranga.

Apšvitintų kuro elementų perdirbimo įrangą sudaro įranga ir komponentai, kurie tiesiogiai sąveikauja ir tiesiogiai kontroliuoja apšvitintą kurą ir pagrindinę branduolinę medžiagą skilimo produktų perdirbimo srautuose. Esant dabartiniam technologijos lygiui apibrėžimą „jai specialiai sukonstruota ar parengta įranga“ atitinka tik tokie du įrenginiai:

a) apšvitinto kuro elemento skaldymo įrenginiai: nuotoliniu būdu valdoma įranga, specialiai sukonstruota ar parengta naudoti pirmiau nurodytoje perdirbimo įrangoje ir skirta pjaustyti, skaldyti ar plėšyti apšvitinto kuro junginius, gniutulus ar strypus;

b) kritiškai saugūs rezervuarai (pvz., nedidelio skersmens, žiediniai arba plokštiniai rezervuarai), specialiai sukonstruoti ar parengti naudoti pirmiau nurodytoje perdirbimo įrangoje, skirti apšvitintam branduoliniam kurui ištirpinti, galintys išlaikyti karštą, labai korozinį skystį, kuriuos galima pripildyti ir prižiūrėti nuotoliniu būdu.

9. Kuro elementų gamybos įranga:

Kuro elementų gamybos įrangą sudaro tokie įrenginiai:

a) kurie paprastai tiesiogiai sąveikauja arba apdoroja ar kontroliuoja branduolinės medžiagos gamybos srautą;

b) kurie supakuoja branduolinę medžiagą į kasetę.

Visas pirmiau minėtoms operacijoms skirtų komponentų komplektas, taip pat atskiri komponentai, skirti bet kuriai iš minėtų operacijų ir kitoms kuro gamybos operacijoms, pvz., kasetės arba izoliacijos nepažeistumo tikrinimo, ir galutiniam supakuoto kuro apdorojimui.

10. Įranga, išskyrus analizės prietaisus, specialiai sukonstruota ar parengta urano izotopams skaidyti:

Įrangą, išskyrus analizės prietaisus, specialiai sukonstruotą ar parengtą urano izotopams skaidyti, sudaro kiekvienas iš tokių pagrindinių specialiai skaidymo procesui sukonstruotos ar parengtos įrangos komponentų:

— dujinė difuzijos užtvara,

— dujiniai difuzijos karteriai,

— dujų centrifugų junginiai, atsparūs korozijai iki UF 6 ,

— didieji atsparūs korozijai iki UF 6 ašiniai arba centrifuginiai kompresoriai,

— tokių kompresorių specialūs sandarinimo elementai.

11. Sunkiojo vandens gamybos įranga

Sunkiojo vandens gamybos įrangą sudaro įranga, specialiai suprojektuota deuteriui ar jo junginiams prisotinti, taip pat ir bet kokia svarbi įrangos veikimui būtinų komponentų dalis.









B PRIEDAS

FIZINĖS APSAUGOS LYGIS

Fizinės apsaugos, kurią turi užtikrinti atitinkamos Vyriausybinės institucijos naudojant, sandėliuojant ir vežant pateiktoje lentelėje nurodytas medžiagas, lygis turi būtinai turėti toliau nurodytas apsaugos savybes.

III kategorija

Naudojimas ir sandėliavimas kontroliuojamos prieigos zonoje.

Vežimas imantis specialių atsargumo priemonių, įskaitant išankstinius susitarimus tarp siuntėjo, gavėjo ir vežėjo ir išankstinį susitarimą tarp valstybių (jei vežimas yra tarptautinis), nustatant laiką, vietą ir vežančio transporto atsakomybės tvarką.

II kategorija

Naudojimas ir sandėliavimas kontroliuojamos prieigos zonoje, t. y. zonoje, kurią nuolat stebi apsauga ar elektroniniai prietaisai, apsuptoje fizine užtvara su ribotu reikiamai kontroliuojamų patekimo vietų skaičiumi, arba bet kurioje lygiaverčio fizinės apsaugos lygio zonoje.

Vežimas imantis specialių atsargumo priemonių, įskaitant išankstinius susitarimus tarp siuntėjo, gavėjo ir vežėjo ir išankstinį susitarimą tarp valstybių (jei vežimas yra tarptautinis), nustatant laiką, vietą ir vežančio transporto atsakomybės tvarką.

I kategorija

Šios kategorijos medžiagos turi būti saugomos labai patikimomis apsaugos nuo neleistino pasinaudojimo sistemomis:

Naudojimas ir sandėliavimas griežtai saugomoje zonoje, t. y. II kategorijai nustatytoje apsaugotoje zonoje, į kurią leidžiama patekti tik patvirtinto patikimumo asmenims ir prižiūrint apsaugai, kuri palaiko artimą ryšį su atitinkamomis reagavimo pajėgomis. Naudojamų specialiųjų priemonių tikslas turi būti nustatyti ir užkirsti kelią bet kokiai atakai, neleistinai prieigai ar neleistinam medžiagų paėmimui.

Vežimas imantis specialių atsargumo priemonių, nurodytų II ir III kategorijų medžiagų vežimui, papildomai nuolatos lydint eskortui ir tokiomis sąlygomis, kurios užtikrina artimą ryšį su atitinkamomis reagavimo pajėgomis.

Branduolinių medžiagų kategorijos













C PRIEDAS

LAIKINASIS SUSITARIMAS DĖL BRANDUOLINIŲ MEDŽIAGŲ PRISOTINIMO, PERDIRBIMO IR VĖLESNIO SANDĖLIAVIMO BENDRIJOJE IR KANADOJE

▼M1

Kanados Vyriausybės raštas

Briuselis, 1981 m. gruodžio 18 d.

Gerbiamasis Pone,

1. Turiu garbę priminti 1978 m. sausio 16 d. Kanados Vyriausybės ir Europos atominės energijos bendrijos (Euratomo) pasikeitimą raštais (toliau – pasikeitimas raštais), iš dalies pakeičiantį 1959 m. spalio 6 d. Kanados Vyriausybės ir Europos atominės energijos bendrijos susitarimą dėl bendradarbiavimo naudojant atominę energiją taikiems tikslams (toliau – Susitarimas), ypač tiek, kiek jis yra susijęs su saugos priemonėmis (po kurio įvyko papildomas pasikeitimas raštais). Konkrečiai primenu pasikeitimo raštais e pastraipą, kurioje konstatuojama, kad:c

„pastraipoje nurodytos medžiagos prisodrinamos daugiau kaip 20 % arba perdirbamos, o daugiau kaip 20 % prisodrintas plutonis arba uranas saugomi tik laikantis Šalių raštu sutartų sąlygų (žr. C priedą: Laikinasis susitarimas dėl branduolinių medžiagų sodrinimo, perdirbimo ir vėlesnio saugojimo Bendrijoje ir Kanadoje).“

C priedo 5 pastraipoje teigiama, kad Šalys kaip galima greičiau pradės derybas arba po 1979 m. gruodžio 31 d., arba pasibaigus INFCE tyrimui, atsižvelgiant į tai, kas būtų anksčiau, siekdamos pakeisti Laikinąjį susitarimą kitais susitarimais, kuriais, inter alia, būtų atsižvelgiama į bet kokius su atitinkama veikla susijusių INFCE tyrimų rezultatus.

Wilhelm Haferkamp,

Europos Bendrijų

Komisijos pirmininko pavaduotojas,

200 rue de la Loi,

B-1049 Briuselis

2. Šios derybos jau baigtos ir turiu garbę pasiūlyti, kad toliau išdėstytos rekomendacijos būtų skirtos perdirbimui ir plutonio saugojimui bei panaudojimui:

(a) Šalis, ketinanti imtis perdirbimo veiklos bei saugoti ir naudoti plutonį, turėtų būti prisiėmusi veiksmingą įsipareigojimą neplatinti branduolinių ginklų ir jo turėtų laikytis;

(b) visoms branduolinėms medžiagoms, kurioms taikomas įsipareigojimas jas naudoti taikiems tikslams įrenginiuose, susijusiuose su perdirbimu ir plutonio saugojimu bei panaudojimu, turėtų būti taikomos TATENOS saugos priemonės;

(c) visoms branduolinėms medžiagoms, kurioms taikomas įsipareigojimas jas naudoti taikiems tikslams įrenginiuose, susijusiuose su perdirbimu ir paskesne saugojimo bei panaudojimo veikla, įskaitant su tuo susijusį transportavimą, turėtų būti taikomos atitinkamos fizinės apsaugos priemonės;

(d) Šalys turėtų tarpusavyje taikyti jas tenkinančią pranešimų siuntimo ir ataskaitų apie medžiagas teikimo tvarką;

(e) Šalis, numatanti imtis tokios veiklos, turėtų pateikti šiuo metu taikomos ir planuojamos taikyti branduolinės energijos programos apibūdinimą, įskaitant pirmiausia su perdirbimu ir plutonio saugojimu bei panaudojimu tiesiogiai susijusių veiklos sričių politikos, teisinių ir reguliavimo priemonių išsamų apibūdinimą;

(f) Šalys turėtų susitarti periodiškai ir laiku rengti konsultacijas, kurių metu inter alia būtų atnaujinama e rekomendacijoje numatyta informacija, o reikšmingiems branduolinės energijos programos pakeitimams būtų skirtas kuo didesnis dėmesys;

(g) perdirbimo ir plutonio saugojimo veiklos turėtų būti imamasi tik gavus apie atitinkamos Šalies branduolinės energijos programą teikiamą informaciją, prisiėmus pagal šias rekomendacijas reikalaujamus įsipareigojimus, nustačius reikiamą tvarką ir gavus kitą informaciją bei Šalims susitarus, kad perdirbimas ir plutonio saugojimas yra neatskiriama apibūdintos branduolinės energijos programos dalis; tais atvejais, kai siūloma vykdyti perdirbimo ar plutonio saugojimo veiklą, kol šios sąlygos neįvykdytos, konkrečios veiklos būtų imamasi tik Šalims dėl to susitarus po konsultacijų, kurios turėtų įvykti nedelsiant bet kokiam tokiam pasiūlymui aptarti;

(h) planuojamos perdirbimo ir plutonio saugojimo veiklos turėtų būti imamasi tik tuo atveju, jei atitinkamos Šalies prisiimtas įsipareigojimas neplatinti branduolinių ginklų nepakinta ir laikomasi įsipareigojimo periodiškai ir laiku rengti f rekomendacijoje nurodytas konsultacijas.

3. Pažymiu, kad Kanada ir Bendrija sutiko, jog pirmiau išdėstytų rekomendacijų tikslai yra pasiekti.

Ypač pažymiu, kad Kanada ir Bendrija bei jos valstybės narės, neperžengdamos atitinkamos savo kompetencijos ribų, pasikeitimo raštais, atlikto valstybių narių užsienio reikalų ministrų pateiktais raštais Kanados ambasadoriams dėl fizinės apsaugos, c ir g pastraipose prisiėmė veiksmingą įsipareigojimą neplatinti branduolinių ginklų ir pateikė visą su TATENOS saugos priemonėmis ir atitinkamomis fizinės apsaugos priemonėmis susijusią medžiagą. Be to, pažymiu, kad Bendrija pateikė Kanadai šiuo metu taikomų ir planuojamų taikyti Bendrijos ir jos valstybių narių branduolinės energijos programų apibūdinimą, taip pat kad pranešimų ir ataskaitų apie medžiagas pateikimo tvarka yra nustatyta.

4. Galiausiai pažymiu, kad laikantis šios tvarkos, inter alia, atsižvelgiama į su atitinkama veikla susijusių INFCE tyrimų rezultatus, kaip numatyta pasikeitimo raštais C priedo 5 pastraipoje. Pažymiu, kad Šalys pirmiausia pripažįsta, jog: plutonį atskiriant, saugant, transportuojant ir naudojant reikalingos konkrečios priemonės branduolinių ginklų platinimo rizikai sumažinti; yra apsisprendusios ir toliau remti tarptautinių saugos priemonių ir kitų su perdirbimu bei plutoniu tiesiogiai susijusių neplatinimo priemonių plėtrą, įskaitant veiksmingą ir visuotinai pripažintą tarptautinę plutonio saugojimo programą; pripažįsta perdirbimo vaidmenį, susijusį su kuo didesniu turimų išteklių panaudojimu ir panaudotame branduoliniame kure esančių medžiagų valdymu ar su kitu nesprogstamųjų medžiagų panaudojimu taikiems tikslams, įskaitant mokslo tyrimus, ypač reikšmingų branduolinės energijos programų sąlygomis; ir, atsižvelgdamos tiek į savo apsisprendimą užtikrinti, kad ir toliau būtų siekiama tikslo neplatinti branduolinių ginklų, tiek į ilgalaikius Šalių branduolinės energijos programų poreikius, nori, kad pasikeitimo raštais e pastraipa būtų įgyvendinama praktiškai, apie tai iš anksto žinant.

5. Turiu garbę pranešti Komisijai, kad laikydamasi to, kas pirmiau išdėstyta, ir remdamasi pasikeitimo raštais e pastraipa, Kanados Vyriausybė pritaria tam, kad medžiagos, kurioms taikomas Susitarimas, gali būti perdirbamos, ir plutonis gali būti saugomas laikantis šiuo metu taikomų ir planuojamų taikyti branduolinės energijos programų, kurias apibūdina ir kartkartėmis atnaujina Bendrija ir jos valstybės narės.

6. Turiu garbę pranešti Komisijai, kad 5 pastraipoje Kanados Vyriausybės pateiktas Susitarimas galios tol, kol bus vykdomos šios sąlygos:

i) atsižvelgdama į a rekomendaciją, išdėstytą pasikeitimo raštais c pastraipoje, Bendrija laikosi savo įsipareigojimo neplatinti branduolinių ginklų; ir

ii) siekdama atnaujinti apibūdintas branduolinės energijos programas ir pranešti Kanados Vyriausybei apie bet kokius reikšmingus jų pakeitimus, Bendrija ir toliau konsultuojasi su Kanados Vyriausybe, kaip numatyta Susitarime.

7. Pasikeitimo raštais e pastraipoje numatyta, kad medžiagos, kurioms taikomas Susitarimas, sodrinamos daugiau kaip 20 %, ir kad daugiau kaip 20 % prisodrintas uranas saugomas tik laikantis Šalių raštu sutartų sąlygų. Turiu garbę pasiūlyti Šalims sutikti surengti konsultacijas per 40 dienų nuo bet kurios Šalies pateikto prašymo apsvarstyti pasiūlymus dėl raštu sutariamų sąlygų, kurių laikantis medžiagos, kurioms taikomas Susitarimas, gali būti prisodrinamos daugiau kaip 20 % ar daugiau kaip 20 % prisodrintas uranas gali būti saugomas, gavimo dienos.

8. Turiu garbę patvirtinti, kad dokumentai, kuriuose yra apibūdintos Bendrijos ir jos valstybių narių šiuo metu taikomos ir planuojamos taikyti branduolinės energijos programos, išlieka konfidencialūs Susitariančiosioms Šalims.

9. Jei tai, kas pirmiau išdėstyta, Europos atominės energijos bendrijai yra priimtina, turiu garbę pasiūlyti, kad šis raštas (autentiškas tiek anglų, tiek prancūzų kalbomis) kartu su Jūsų Ekscelencijos dėl to pateiktu atsakymu sudarytų pasikeitimo raštais e pastraipoje reikalaujamą Susitarimą ir pakeistų tiek jo C priedą, tiek 1980 m. gruodžio 23 d. pasikeitimą raštais. Šis Susitarimas įsigalioja nuo Jūsų Ekscelencijos atsakymo į šį raštą dienos.

Reiškiu Jums savo didžią pagarbą.

Bendrijos raštas

Briuselis, 1981 m. gruodžio 18 d.

Jūsų Ekscelencija,

Turiu garbę pranešti, kad gavau Jūsų šios dienos raštą, kuriame rašoma:

„1. turiu garbę priminti 1978 m. sausio 16 d. Kanados Vyriausybės ir Europos atominės energijos bendrijos (Euratomo) pasikeitimą raštais (toliau – pasikeitimas raštais), iš dalies pakeičiantį 1959 m. spalio 6 d. Kanados Vyriausybės ir Europos atominės energijos bendrijos susitarimą dėl bendradarbiavimo naudojant atominę energiją taikiems tikslams (toliau – Susitarimas), ypač tiek, kiek jis yra susijęs su saugos priemonėmis (po kurio įvyko papildomas pasikeitimas raštais). Konkrečiai primenu pasikeitimo raštais e pastraipą, kurioje konstatuojama, kad:c

„pastraipoje nurodytos medžiagos prisodrinamos daugiau kaip 20 % arba perdirbamos, o daugiau kaip 20 % prisodrintas plutonis arba uranas saugomi tik laikantis Šalių raštu sutartų sąlygų (žr. C priedą: Laikinasis susitarimas dėl branduolinių medžiagų sodrinimo, perdirbimo ir vėlesnio saugojimo Bendrijoje ir Kanadoje).“

C priedo 5 pastraipoje teigiama, kad Šalys kaip galima greičiau pradės derybas arba po 1979 m. gruodžio 31 d., arba pasibaigus INFCE tyrimui, atsižvelgiant į tai, kas būtų anksčiau, siekdamos pakeisti Laikinąjį susitarimą kitais susitarimais, kuriais, inter alia, būtų atsižvelgiama į bet kokius su atitinkama veikla susijusių INFCE tyrimų rezultatus.

2. Šios derybos jau baigtos ir turiu garbę pasiūlyti, kad toliau išdėstytos rekomendacijos būtų skirtos perdirbimui ir plutonio saugojimui bei panaudojimui:

(a) Šalis, ketinanti imtis perdirbimo veiklos bei saugoti ir naudoti plutonį, turėtų būti prisiėmusi veiksmingą įsipareigojimą neplatinti branduolinių ginklų ir jo turėtų laikytis;

(b) visoms branduolinėms medžiagoms, kurioms taikomas įsipareigojimas jas naudoti taikiems tikslams įrenginiuose, susijusiuose su perdirbimu ir plutonio saugojimu bei panaudojimu, turėtų būti taikomos TATENOS saugos priemonės;

(c) visoms branduolinėms medžiagoms, kurioms taikomas įsipareigojimas jas naudoti taikiems tikslams įrenginiuose, susijusiuose su perdirbimu ir paskesne saugojimo bei panaudojimo veikla, įskaitant su tuo susijusį transportavimą, turėtų būti taikomos tinkamos fizinės apsaugos priemonės;

(d) Šalys turėtų tarpusavyje taikyti jas tenkinančią pranešimų siuntimo ir ataskaitų apie medžiagas teikimo tvarką;

p. Richard Tait,

Nepaprastasis ir įgaliotasis ambasadorius,

Kanados atstovybės Europos Bendrijose vadovas

(e) Šalis, numatanti imtis tokios veiklos, turėtų pateikti šiuo metu taikomos ir planuojamos taikyti branduolinės energijos programos apibūdinimą, įskaitant pirmiausia su perdirbimu ir plutonio saugojimu bei panaudojimu tiesiogiai susijusių veiklos sričių politikos, teisinių ir reguliavimo priemonių išsamų apibūdinimą;

(f) Šalys turėtų susitarti periodiškai ir laiku rengti konsultacijas, kurių metu, inter alia, būtų atnaujinama e rekomendacijoje numatyta informacija, o reikšmingiems branduolinės energijos programos pakeitimams būtų skirtas kuo didesnis dėmesys;

(g) perdirbimo ir plutonio saugojimo veiklos turėtų būti imamasi tik gavus apie atitinkamos Šalies branduolinės energijos programą teikiamą informaciją, prisiėmus pagal šias rekomendacijas reikalaujamus įsipareigojimus, nustačius reikiamą tvarką ir gavus kitą informaciją bei Šalims susitarus, kad perdirbimas ir plutonio saugojimas yra neatskiriama apibūdintos branduolinės energijos programos dalis; tais atvejais, kai siūloma vykdyti perdirbimo ar plutonio saugojimo veiklą, kol šios sąlygos neįvykdytos, konkrečios veiklos turėtų būti imamasi tik Šalims dėl to susitarus po konsultacijų, kurios turėtų įvykti nedelsiant bet kokiam tokiam pasiūlymui aptarti;

(h) planuojamos perdirbimo ir plutonio saugojimo veiklos turėtų būti imamasi tik tuo atveju, jei atitinkamos Šalies prisiimtas įsipareigojimas neplatinti branduolinių ginklų nepakinta ir laikomasi įsipareigojimo periodiškai ir laiku rengti f rekomendacijoje nurodytas konsultacijas.

3. Pažymiu, kad Kanada ir Bendrija sutiko, jog pirmiau išdėstytų rekomendacijų tikslai yra pasiekti.

Ypač pažymiu, kad Kanada ir Bendrija bei jos valstybės narės, neperžengdamos atitinkamos savo kompetencijos ribų, pasikeitimo raštais, atlikto valstybių narių užsienio reikalų ministrų pateiktais raštais Kanados ambasadoriams dėl fizinės apsaugos, c ir g pastraipose prisiėmė veiksmingą įsipareigojimą neplatinti branduolinių ginklų ir pateikė visą su TATENOS saugos priemonėmis ir atitinkamomis fizinės apsaugos priemonėmis susijusią medžiagą. Be to, pažymiu, kad Bendrija pateikė Kanadai šiuo metu taikomų ir planuojamų taikyti Bendrijos ir jos valstybių narių branduolinės energijos programų apibūdinimą, taip pat kad pranešimų ir ataskaitų apie medžiagas pateikimo tvarka yra nustatyta.

4. Galiausiai pažymiu, kad laikantis šios tvarkos, inter alia, atsižvelgiama į su atitinkama veikla susijusių INFCE tyrimų rezultatus, kaip numatyta pasikeitimo raštais C priedo 5 pastraipoje. Pažymiu, kad Šalys pirmiausia pripažįsta, jog: plutonį atskiriant, saugant, transportuojant ir naudojant reikalingos konkrečios priemonės branduolinių ginklų platinimo rizikai sumažinti; yra apsisprendusios ir toliau remti tarptautinių saugos priemonių ir kitų su perdirbimu bei plutoniu tiesiogiai susijusių neplatinimo priemonių plėtrą, įskaitant veiksmingą ir visuotinai pripažintą tarptautinę plutonio saugojimo programą; pripažįsta perdirbimo vaidmenį, susijusį su kuo didesniu turimų išteklių panaudojimu ir panaudotame branduoliniame kure esančių medžiagų valdymu ar su kitu nesprogstamųjų medžiagų panaudojimu taikiems tikslams, įskaitant mokslo tyrimus, ypač reikšmingų branduolinės energijos programų sąlygomis; ir, atsižvelgdamos tiek į savo apsisprendimą užtikrinti, kad ir toliau būtų siekiama tikslo neplatinti branduolinių ginklų, tiek į ilgalaikius Šalių branduolinės energijos programų poreikius, nori, kad pasikeitimo raštais e pastraipa būtų įgyvendinama praktiškai, apie tai iš anksto žinant.

5. Turiu garbę pranešti Komisijai, kad, laikydamasi to, kas pirmiau išdėstyta, ir remdamasi pasikeitimo raštais e pastraipa, Kanados Vyriausybė pritaria tam, kad medžiagos, kurioms taikomas Susitarimas, gali būti perdirbamos, ir plutonis gali būti saugomas laikantis šiuo metu taikomų ir planuojamų taikyti branduolinės energijos programų, kurias apibūdina ir kartkartėmis atnaujina Bendrija ir jos valstybės narės.

6. Turiu garbę pranešti Komisijai, kad 5 pastraipoje Kanados Vyriausybės pateiktas Susitarimas galios tol, kol bus vykdomos šios sąlygos:

(i) atsižvelgdama į a rekomendaciją, išdėstytą pasikeitimo raštais c pastraipoje, Bendrija laikosi savo įsipareigojimo neplatinti branduolinių ginklų; ir

(ii) siekdama atnaujinti apibūdintas branduolinės energijos programas ir pranešti Kanados Vyriausybei apie bet kokius reikšmingus jų pakeitimus, Bendrija ir toliau konsultuojasi su Kanados Vyriausybe, kaip numatyta Susitarime.

7. Pasikeitimo raštais e pastraipoje numatyta, kad medžiagos, kurioms taikomas Susitarimas, sodrinamos daugiau kaip 20 %, ir kad daugiau kaip 20 % prisodrintas uranas saugomas tik laikantis Šalių raštu sutartų sąlygų. Turiu garbę pasiūlyti Šalims sutikti surengti konsultacijas per 40 dienų nuo bet kurios Šalies pateikto prašymo apsvarstyti pasiūlymus dėl raštu sutariamų sąlygų, kurių laikantis medžiagos, kurioms taikomas Susitarimas, gali būti prisodrinamos daugiau kaip 20 % ar daugiau kaip 20 % prisodrintas uranas gali būti saugomas, gavimo dienos.

8. Turiu garbę patvirtinti, kad dokumentai, kuriuose yra apibūdintos Bendrijos ir jos valstybių narių šiuo metu taikomos ir planuojamos taikyti branduolinės energijos programos, išlieka konfidencialūs Susitariančiosioms Šalims.

9. Jei tai, kas pirmiau išdėstyta, Europos atominės energijos bendrijai yra priimtina, turiu garbę pasiūlyti, kad šis raštas (autentiškas tiek anglų, tiek prancūzų kalbomis) kartu su Jūsų Ekscelencijos dėl to pateiktu atsakymu sudarytų pasikeitimo raštais e pastraipoje reikalaujamą Susitarimą ir pakeistų tiek jo C priedą, tiek 1980 m. gruodžio 23 d. pasikeitimą raštais. Šis Susitarimas įsigalioja nuo Jūsų Ekscelencijos atsakymo į šį raštą dienos.“

Taip pat turiu garbę pranešti Jūsų Ekscelencijai, kad Europos atominės energijos bendrija atkreipia dėmesį į Jūsų Ekscelencijos rašte išdėstytas Kanados Vyriausybės rekomendacijas ir sutinka, kad jos būtų skirtos medžiagų, kurioms taikomas Susitarimas, perdirbimui ir taip gauto plutonio saugojimui, bei pritaria tam, kad Jūsų Ekscelencijos raštas ir šis atsakymas sudarytų pasikeitimo raštais e pastraipoje reikalaujamą susitarimą ir pakeistų tiek jo C priedą, tiek 1980 m. gruodžio 23 d. pasikeitimą raštais.

Reiškiu, Jūsų Ekscelencija, savo didžią pagarbą.

▼B

“









I PRIEDAS

PAREIŠKIMAS DĖL TECHNOLOGIJOS PERDAVIMO

„Valstybės narės ir Bendrija pasirengusios patvirtinti Kanados Vyriausybei, kad jos pripažįsta svarbios technologijos perdavimo, numatyto Londono gairėse ir vykdomo pagal jose nustatytus reikalavimus, teisėtumą. Jos pastebi, kad Kanada taip pat ketina pagal tam tikrus reikalavimus perduoti CANDU technologiją (sunkiojo vandens sumažinto slėgio vamzdinio reaktoriaus technologiją ir kuro elementų gamybos technologiją, D2O technologiją) ir kitokią technologiją, būdingą jų energetiniam ciklui, bet kuriai valstybei narei.

Jos mano, kad tos valstybės narės, kurios pageidauja importuoti tokią technologiją, sudaro ar sudarys su Kanada susitarimus, numatančius Kanados Vyriausybės reikalaujamus įsipareigojimus dėl tokio perdavimo.

Tačiau šioms valstybėms narėms turi būti suteikta teisė perduoti šią technologiją kitai valstybei narei su sąlyga, kad antroji gavėja valstybė narė patvirtins Kanados Vyriausybei tokius pačius įsipareigojimus, kokius turėjo pirmoji valstybė narė.

Taigi, Bendrija ir valstybės narės patvirtina, kad nėra kliūčių sudaryti tokius susitarimus tarp Kanados ir pageidaujančios juos sudaryti Bendrijos valstybės narės, jei tokie susitarimai visiškai atitinka Europos atominės energijos bendrijos įkūrimo sutartį.“









II PRIEDAS

TECHNINĖ NOTA

1. Principas „pro rata“

Kai Kanados medžiaga yra gaminama, perdirbama arba naudojama su kitos kilmės medžiaga, pagamintos medžiagos ir proceso metu gauti nuostoliai priskiriami Kanados ir Euratomo susitarimo reglamentuojamoms medžiagoms proporcingai pagal to susitarimo reglamentuojamų medžiagų procentinę dalį, iš pradžių buvusią mišinyje. Sąvokos „gaminama, perdirbama arba naudojama“ aprėpia konversiją, gaminimą, prisotinimą, pakartotinį perdirbimą ir apšvitinimą.

2. Aiškinimas atsižvelgiant į dvigubą ženklinimą

Daugeliu atvejų iš vienos iš 1959 m. Susitarimo tarp Kanados Vyriausybės ir Europos atominės energijos bendrijos (Euratomas) dėl bendradarbiavimo taikiai naudojant atominę energiją (su pakeitimais) Susitariančiųjų Šalių kilusi medžiaga, prieš pristatant gaunančiajai Susitariančiajai Šaliai, yra siunčiama į trečiąją valstybę perdirbti, įskaitant konversiją, prisotinimą ir gaminimą. Tokią perdirbtą medžiagą gaunančioji Susitariančioji Šalis gauna pagal 1959 m. Susitarimą ir todėl jai taikomos to Susitarimo (su pakeitimais) nuostatos.

Pripažįstama, kad egzistuoja teisiškai pagrįstas susirūpinimas dėl apsaugos nuostatų sukaupimo branduolinei medžiagai ir galimų administracinių sunkumų. Šie sunkumai svarstomi tarptautiniu mastu ir tiekėjai bei gavėjai turi toliau ieškoti abipusiai priimtinų sprendimų tiek dvišaliu, tiek daugiašaliu būdu.









III PRIEDAS

NOTA DĖL FIZINĖS APSAUGOS

Euratomo valstybės narės užsienio reikalų ministras Kanados ambasadoriams.

Jūsų Ekscelencija,

Turiu garbę priminti 1959 m. spalio 6 d. Susitarimą tarp Kanados Vyriausybės ir Europos atominės energijos bendrijos (Euratomo) dėl bendradarbiavimo taikiai naudojant atominę energiją (su pakeitimais) (toliau – Susitarimas).

Be Kanados įsipareigojimų, kuriuos ji prisiėmė pagal Susitarimą, as turiu garbę informuoti Jus, kad mano Vyriausybė patvirtina, jog Susitarime nurodytiems objektams, kurie yra mano Vyriausybės teritorijoje, priklauso jos jurisdikcijai ar yra jos kontroliuojami, bus taikoma Susitarime aprašyto lygio fizinė apsauga.

Jūsų Ekscelencija, reiškiu Jums savo didžią pagarbą.

KANADOS PRIE EUROPOS BENDRIJŲ

Briuselis, 1978 m. sausio 16 d.

Pone Komisare,

Turiu garbę pranešti, kad gavau Jusų 1978 m. sausio 16 d. raštą, kuriame rašoma: Pone Reikalų patikėtini, Primenu mūsų 1978 m. sausio 16 d. Susitarimą ir turiu garbę pranešti, kad Tarybai svarstant Susitarimą Taryba pateikė tokį aiškinimą dėl Susitarimo svarbos laikotarpiui po laikinojo laikotarpio:

„Patvirtindama pasikeitimą raštais tarp Kanados ir Euratomo, Taryba pripažįsta, kad sąlygos, kuriomis:

— Kanados ir Euratomo susitarimo reglamentuojamos medžiagos yra prisotinamos iki daugiau kaip 20 % arba perdirbamos,

— ir iki daugiau kaip 20 % prisotintas uranas yra sandėliuojamas,

yra numatytos Susitarime dėl laikinojo laikotarpio.

Dėl medžiagų, tiekiamų laikinajam laikotarpiui pasibaigus, dar turi būti sudarytas susitarimas dėl tokių svarbių operacijų tvarkos. Todėl Taryba pripažįsta, kad dėl tokių medžiagų šalys neprisiėmė jokių įsipareigojimų nei dėl medžiagų tiekimo ar dėl to, kad reikia suderėti svarbių operacijų tvarką, nustatančią kokias nors sąlygas, nei a fortiori dėl kokių nors iš tokių sąlygų pobūdžio“

Būčiau dėkingas, jei galėtumėte patvirtinti, kad Kanados Vyriausybė sutinka su tokiu aiškinimu.

Pone Reikalų patikėtini, reiškiu Jums savo didžią pagarbą.

P. D. Lee

Reikalų patikėtinis

Kanados Misija

prie Europos Bendrijų

Rue de Loxum, 6 (penktas aukštas)

1000 Briuselis

KANADOS MISIJA PRIE EUROPOS BENDRIJŲ

Briuselis, 1978 m. sausio 16 d.

Pone Komisare,

Turiu garbę pranešti, kad gavau Jūsų 1978 m. sausio 16 d. raštą, kuriame rašoma:

„Primenu mūsų 1978 m. sausio 16 d. Susitarimą ir turiu garbę pranešti, kad Tarybai svarstant Susitarimą Taryba pateikė tokį aiškinimą dėl Susitarimo svarbos laikotarpiui po laikinojo laikotarpio:

„Patvirtindama pasikeitimą raštais tarp Kanados ir Euratomo, Taryba pripažįsta, kad sąlygos, kuriomis:

Kanados ir Euratomo susitarimo reglamentuojamos medžiagos yra prisotinamos iki daugiau kaip 20 % arba perdirbamos,

— ir iki daugiau kaip 20 % prisotintas uranas yra sandėliuojamas,

— yra numatytos Susitarime dėl laikinojo laikotarpio.

Dėl medžiagų, tiekiamų laikinajam laikotarpiui pasibaigus, dar turi būti sudarytas susitarimas dėl tokių svarbių operacijų tvarkos. Todėl Taryba pripažįsta, kad dėl tokių medžiagų šalys neprisiėmė jokių įsipareigojimų nei dėl medžiagų tiekimo ar dėl to, kad reikia suderėti svarbių operacijų tvarką, nustatančią kokias nors sąlygas, nei a fortiori dėl kokių nors iš tokių sąlygų pobūdžio.“

Būčiau dėkingas, jei galėtumėte patvirtinti, kad Kanados Vyriausybė sutinka su toku aiškinimu.

Pone Reikalų patikėtini, reiškiu Jums savo didžią pagarbą.“

Turiu garbę pranešti, kad Kanados institucijos pritaria tokiam aiškinimui.

Pone Komisare, reiškiu Jums savo didžią pagarbą.

Reikalų patikėtinis

P. D. LEE

Guido Brunner

Komisaras

Europos Bendrijų Komisija

Rue de la Loi, 200

1049 Briuselis